ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 บริษัท พรีเมียร์ เทคโนโลยี จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ บริษัท ไทยอีเลคโทรนิค อุตสาหกรรม จำกัด จดทะเบียนก่อตั้งเมื่อ 9 กรกฎาคม 2516 ดำเนินธุรกิจทางด้านการผลิตและจำหน่ายผลิตภัณฑ์ระบบเครื่องเสียงรถยนต์ ผลิตภัณฑ์เครื่องเสียงภายในบ้าน และอุปกรณ์อิเล็กทรอนิกส์อื่นๆ จดทะเบียนแปรสภาพเป็นบริษัทมหาชนจำกัด เมื่อ 30 พฤศจิกายน 2535 ต่อมาเปลี่ยนชื่อเป็น บริษัท พรีเมียร์ เอ็นจิเนียริ่ง แอนด์ เทคโนโลยี่ จำกัด (มหาชน) เมื่อวันที่ 17 มีนาคม 2548 

 ในช่วงปลายปี 2548 บริษัทได้ทำการปรับแนวทางธุรกิจใหม่ ประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลักผ่านบริษัทย่อย คือ บริษัท ดาต้าโปร คอมพิวเตอร์ ซิสเต็มส์ จำกัด (ชื่อย่อ “DCS”) เนื่องจากเป็นธุรกิจที่มีการขยายตัวอย่างต่อเนื่อง และเป็นธุรกิจที่ให้ผลกำไรกับบริษัทมาตลอด และได้เปลี่ยนชื่อเป็น บริษัท พรีเมียร์ เทคโนโลยี จำกัด (มหาชน) (ชื่อย่อ “PT”) เมื่อวันที่ 27 ตุลาคม 2549

1.1 วิสัยทัศน์ (Vision) ของบริษัทคือ
มุ่งเน้นในการลงทุนและประกอบธุรกิจเทคโนโลยีสารสนเทศแบบครบวงจรที่มีความเป็นมืออาชีพ
มีผลิตภัณฑ์และบริการที่ดีเลิศ สร้างความสมดุลให้กับธุรกิจ พนักงาน และสังคม

สำหรับพันธกิจ (Mission) ของบริษัทมีดังนี้

-   ขายสินค้าและให้บริการด้านเทคโนโลยีสารสนเทศอย่างมีคุณภาพ

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้าง

-   ดำเนินงานตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

1.2 การเปลี่ยนแปลงและพัฒนาการที่สำคัญในปี 2556 มีดังนี้

1. บริษัทไม่มีการเปลี่ยนแปลงโครงสร้างการถือหุ้น การจัดการ
หรือการประกอบธุรกิจอย่างมีนัยสำคัญในช่วง 3 ปีที่ผ่านมา

2. บริษัทได้มีการปรับปรุงอาคารพรีเมียร์เพลซทั้งภายนอกและภายในอาคารตั้งแต่ปี 2555
ซึ่งส่วนใหญ่ได้แล้วเสร็จไปตั้งแต่เดือนมีนาคม 2556 และมีการปรับปรุงระบบดับเพลิงในอาคาร
(Sprinkle) รวมทั้งทางหนีไฟแบบระบบอัดอากาศ เพื่อเพิ่มความปลอดภัยให้มากขึ้น
คาดว่าจะแล้วเสร็จภายในปี 2557

3. บริษัทได้มีการแบ่งพื้นที่ในอาคารพรีเมียร์เพลซ 12,396.00 ตารางเมตร เป็นพื้นที่เช่า
10,545 ตารางเมตร ปัจจุบันมีผู้เช่าแล้ว 6,621 ตารางเมตร
โดยบริษัทย่อยเป็นผู้เช่าเพื่อใช้ในการประกอบกิจการเป็นศูนย์ข้อมูลสำรองแก่ลูกค้า จำนวน 4,766
ตารางเมตร ส่วนที่เหลือเป็นผู้เช่ารายอื่น

4. บริษัทได้รับการประเมินจาก สมาคมส่งเสริมสถาบันกรรมการบริษัทไทย หรือ IOD
เรื่องการกำกับดูแลกิจการของบริษัทจดทะเบียน ประจำปี พ.ศ. 2556 อยู่ในเกณฑ์ “ดีเลิศ”

5. บริษัทย่อยได้รับการคัดเลือกให้เป็นผู้ให้บริการในด้านต่างๆ แก่ลูกค้า
รวมถึงได้รับการรับรองและรางวัลต่างๆ จากองค์กร หน่วยงาน และบริษัทคู่ค้า อาทิ

-   ได้รับการรับรองมาตรฐาน ISO 22301 ด้านความต่อเนื่องในการดำเนินธุรกิจ (Business
    Continuity Management) จาก บริษัท บูโร เวอริทัส ประเทศไทย จำกัด

-   ได้รับรางวัล Commercial Partner of the Year จาก บริษัท ซิสโก้ ซิสเต็มส์ จำกัด

-   ได้รับรางวัล Telecommunication Industry Leadership จากบริษัท ไอบีเอ็ม จำกัด

-   ได้รับรางวัล APC Best Revenue Solution Achievement จากบริษัท เอพีซี ชไนเดอร์
    อีเลคทริค จำกัด

-   ได้รับความไว้วางใจจากบริษัทชั้นนำในประเทศไทยในการเลือกใช้ผลิตภัณฑ์และบริการต่างๆ
    เพื่อเพิ่มศักยภาพทางด้านเทคโนโลยีสารสนเทศ อาทิ

    -   IBM และ HP Server & Storage เพื่อเพิ่มศักยภาพและความจุของ Server
        รวมถึงการปรับปรุงให้สามารถรองรับกับระบบงานที่เปลี่ยนแปลงไป

    -   อุปกรณ์เครือข่ายสำหรับองค์กรและศูนย์สำรองข้อมูล

    -   BMC Control M เพื่อการบริหารจัดการปริมาณงานภาคบริการในดาต้าเซ็นเตอร์

    -   Veritas Software เพื่อการจัดการระบบคอมพิวเตอร์เสมือน

    -   ระบบงานเพื่อการรักษาความปลอดภัยของข้อมูล (Security Infrastructure
        Software)

    -   Mimix Software
        เพื่อสนับสนุนการทำแผนสำรองฉุกเฉินขององค์กรด้วยการสำรองข้อมูลแบบ Real Time

    -   บริการศูนย์สำรองข้อมูลและสำนักงานสำรองฉุกเฉิน

    -   อุปกรณ์มัลติมีเดียร์ Projector, Plasma & LCD Display และ CCTV
        สำหรับโรงแรม โรงละคร งานนิทรรศการขนาดใหญ่
        รวมถึงการนำไปใช้ในภาคการศึกษาของสถาบันการศึกษาชั้นนำ

    -   บริการด้านการเผยแพร่ข้อมูลดิจิตัลเพื่อการสื่อสาร สำหรับสถาบันการศึกษาชั้นนำ
        และสถานพยาบาลที่มีชื่อเสียง

    -   ดี-เวิร์ค (D-Work)
        ระบบงานบริหารทรัพยากรบุคคลที่ถูกพัฒนาโดยบริษัทย่อยให้บริการแก่องค์กรชั้นนำ
        ทั้งในรูปแบบการขายซอฟท์แวร์ และบริการรายเดือน (Software as a Service)

-   ได้รับความไว้วางใจจากตลาดหลักทรัพย์แห่งประเทศไทยในการเป็นผู้ให้บริการถ่ายทอดสดงาน
    บริษัทจดทะเบียนพบนักลงทุน (SET Opportunity Day) ตลอดทุกไตรมาสในปี 2556

-   จ่ายเงินปันผลระหว่างกาลจากผลการดำเนินงวด 6 เดือน ตั้งแต่วันที่ 1 มกราคม 2556
    ถึงวันที่ 30 มิถุนายน 2556 ให้กับผู้ถือหุ้นในอัตรา 0.15 บาทต่อหุ้น เป็นจำนวนเงินรวมทั้งสิ้น
    21,291,670.65 บาท ในเดือนกันยายน 2556

-   บริษัทอยู่ระหว่างดำเนินการเพื่อยื่นขอรับประกาศนียบัตรรับรองฐานะสมาชิกแนวร่วมปฎิบัติของภาคเอกชนไทยในการต่อต้านทุจริตจากคณะกรรมการแนวร่วมปฎิบัติในการต่อต้านการทุจริตในภาคเอกชนไทยภายในไตรมาสที่
    2 ของปี 2557

1.3 โครงสร้างการถือหุ้นของบริษัทใน บริษัท ดาต้าโปร คอมพิวเตอร์ ซิสเต็มส์ จำกัด

1.4 ความสัมพันธ์กับกลุ่มธุรกิจของผู้ถือหุ้นใหญ่

- ไม่มี –

2. ลักษณะการประกอบธุรกิจ

โครงสร้างรายได้

โครงสร้างรายได้ของบริษัทและบริษัทย่อยในช่วง 3 ปีที่ผ่านมา

หน่วย : ล้านบาท

  ------------------------------------------------------------------------------------------------------------------
  ผลิตภัณฑ์ /บริการ                 ดำเนินการโดย   % การถือหุ้นของบริษัท 2556              2555              2554      
  ----------------------------- ------------- ---------------- --------- ------- --------- ------- --------- -------
                                                               รายได้     %       รายได้     %       รายได้     %

  รายได้จากการขายและบริการ                                                                                     

  - กลุ่มผลิตภัณฑ์ฮาร์ดแวร์ และซอฟต์แวร์ DCS           100.00           1,927.9   74.3    1,499.7   68.0    1,284.3   69.8

  - กลุ่มการบริการ                 DCS           100.00           654.7     25.2    697.6     31.6    555.8     30.2

  - ค่าเช่าและค่าบริการอาคารสำนักงาน PT                             13.2      2.2     7.9       0.4     0         0.0

  รวมรายได้จากการขายและบริการ                                    2,595.5   100.0   2,205.2   100.0   1,840.1   100.0
  ------------------------------------------------------------------------------------------------------------------

หมายเหตุ : DCS หมายถึง บริษัท ดาต้าโปร คอมพิวเตอร์ ซิสเต็มส์ จำกัด

2.1 ลักษณะการประกอบธุรกิจ

 ปัจจุบัน บริษัทดำเนินธุรกิจหลักคือ ให้เช่าอาคารสำนักงาน และลงทุนในธุรกิจเทคโนโลยีสารสนเทศ มีบริษัทย่อย 1 บริษัท คือ บริษัท ดาต้าโปร คอมพิวเตอร์ ซิสเต็มส์ จำกัด ซึ่งดำเนินธุรกิจเป็นผู้ให้บริการเทคโนโลยีสารสนเทศแบบครบวงจร (Total Enterprise Solution and Service Provider) มีผลิตภัณฑ์ที่บริษัทย่อยพัฒนาขึ้นเองและผลิตภัณฑ์ที่ได้รับการแต่งตั้งให้เป็นผู้แทนจำหน่ายจากบริษัทชั้นนำของโลก รวมถึงการให้บริการทางด้านเทคโนโลยีสารสนเทศด้านต่างๆ โดยแบ่งกลุ่มผลิตภัณฑ์ออกเป็น 3 กลุ่ม ดังนี้

1. กลุ่มผลิตภัณฑ์ฮาร์ดแวร์

2. กลุ่มผลิตภัณฑ์ซอฟต์แวร์

3. กลุ่มงานบริการ

1. กลุ่มผลิตภัณฑ์ฮาร์ดแวร์ ประกอบด้วย

1) ผลิตภัณฑ์เทคโนโลยีสารสนเทศ (IT Products)

-   คอมพิวเตอร์ และหน่วยเก็บข้อมูล (Server & Storage) จาก ไอบีเอ็ม (IBM) และ
    ฮิวเลตต์-แพคการ์ด (Hewlett-Packard)

-   อุปกรณ์และระบบพื้นฐานเครือข่ายคอมพิวเตอร์สำหรับองค์กร (Network Infrastructure)
    และสำหรับศูนย์สำรองข้อมูล (Data Center Infrastructure) จาก ซิสโก้ ซีสเต็มส์
    (Cisco Systems)

-   อุปกรณ์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure) จาก ซิสโก้ ซีสเต็มส์ (Cisco Systems) อัลล็อต (Allot) บลูโค้ต
    (Blue Coat) จูนิเปอร์ (Juniper) เว็บเซ็นส์ (Websense) และ เช็คพอยท์ (Check
    Point)

-   อุปกรณ์เพื่อการบริหารการสื่อสารด้วยภาพและเสียงผ่านเครือข่าย (Voice and Unified
    Communications Products) จาก ซิสโก้ ซีสเต็มส์ (Cisco Systems)

2) ผลิตภัณฑ์มัลติมีเดีย (Multimedia Products)

-   เครื่องฉายภาพระบบ LCD, DLP, และ LCOS จากแคนนอน (Canon) พานาโซนิค
    (Panasonic) และ ฮิตาชิ (Hitachi)

-   เครื่องฉายภาพจากวัตถุ 3 มิติ (Visualizer) จาก เอเวอร์ มีเดีย (Aver Media)
    เอลโม (Elmo) และ ซัมซุง (Samsung)

-   จอรับภาพ จาก แกรนด์วิว (Grand view) และ ราสซ์ (Razr) กล้องวงจรปิด (CCTV)
    และกล้องวงจรปิดผ่านระบบเครือข่าย (IP Camera) จาก แคนนอน (Canon) แอลจี (LG)
    เอเวอร์ มีเดีย (Aver Media) และ พานาโซนิค (Panasonic)

-   กระดานอิเล็กทรอนิกส์ (Interactive Board) จากฮิตาชิ (Hitachi)

-   อุปกรณ์ Training Response Systemไร้สายจาก เควี อิเล็คทรอนิคส์ (KV
    Electronics)

-   อะไหล่สำหรับทุกผลิตภัณฑ์มัลติมีเดียที่บริษัทย่อยเป็นตัวแทนจำหน่าย

2. กลุ่มผลิตภัณฑ์ซอฟต์แวร์ ประกอบด้วย

1) ซอฟต์แวร์ระบบงานธุรกิจและระบบบริหารองค์กร (Business Application Software)

-   ซอฟต์แวร์บริหารงานบุคคลที่บริษัทพัฒนาขึ้นเอง (Human Capital Management)

-   ซอฟท์แวร์เพื่อการบริหารข้อมูลผ่านระบบเครือข่ายความเร็วสูงที่บริษัทพัฒนาขึ้นเอง (Digital
    Content Management Software)

2) ระบบปฏิบัติการและฐานข้อมูล (Operating System and Database)

-   ซอฟต์แวร์ระบบฐานข้อมูล (Database) จาก ไอบีเอ็ม (IBM) ออราเคิล (Oracle)
    และไมโครซอฟท์ (Microsoft)

-   ระบบปฏิบัติการ (Operating Systems) จาก ไอบีเอ็ม (IBM) ฮิวเลตต์-แพคการ์ด
    (Hewlett-Packard) ไมโครซอฟท์ (Microsoft) และ เรดแฮ็ต (Red Hat)

3) ซอฟท์แวร์เครื่องมืออรรถประโยชน์ (Tools & Utilities Software)

-   ซอฟต์แวร์บริหารงานเทคโนโลยีสารสนเทศ (IT Service Management Software)
    จากบีเอ็มซี (BMC)

-   ซอฟท์แวร์ระบบงานอัตโนมัติเพื่อการบริหารงานศูนย์สำรองข้อมูล (Data Center
    Automation) จาก บีเอ็มซี (BMC)

-   ซอฟท์แวร์เพื่อการบริหารระบบคอมพิวเตอร์ขนาดใหญ่ (Mainframe Solution) จาก
    บีเอ็มซี (BMC)

-   ซอฟท์แวร์ระบบงานอัตโนมัติเพื่อการบริการจัดการปริมาณงาน (Workload Automation)
    จาก บีเอ็มซี (BMC)

-   ซอฟท์แวร์เพื่อการพัฒนาระบบงาน (Application and Development Tools) จาก
    ไอบีเอ็ม (IBM) และเทค เบอรี่ (Tech Berry)

-   ซอฟท์แวร์เพื่อการสำรองและกู้ข้อมูล (Backup and Recovery Software และ High
    Availability Software) จาก ฮิวเลตต์-แพคการ์ด (Hewlett-Packard) ไอบีเอ็ม
    (IBM) ไซแมนเทค (Symantec) และวิชั่น (Vision)

-   ซอฟต์แวร์เพื่อการบริหารจัดการเทคโนโลยีสารสนเทศพื้นฐาน (Infrastructure
    Management) จาก บีเอ็มซี (BMC)

-   ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure Software) จาก บลูโค้ต (BlueCoat) ซิสโก้ (Cisco) แมคอาฟี
    (McAfee) พาโล อัลโต เน็ตเวิร์ค (Palo Alto Network) อิมพริวาตา (Imprivata)
    อาร์เอสเอ (RSA) วาสโก (Vasco) เอฟไฟฟ์ (F5) จูนิเปอร์ (Juniper) อาร์คไซท์
    (ArcSight) ไซแมนเทค (Symantec) เว็บเซ็นส์ (WebSense) เทร็นไมโคร (Trend
    Micro) เช็คพอยท์ (Check Point) แคสเปอร์สกี้ (Kaspersky) บีเซฟ (BSafe)
    สโตนซอฟท์ (Stone Soft) และ อินโฟเอ็กซ์เพรส (Info Express)

-   ซอฟท์แวร์จดหมายอิเลคทรอนิค (Email) จาก ไอบีเอ็ม (IBM) และ ไมโครซอฟท์
    (Microsoft)

-   ซอฟท์แวร์เพื่อการบริหารระบบเครือข่าย (Network Management) จาก ซิสโก้ ซีสเต็มส์
    (Cisco Systems) เน็ทคิวโอเอส (NetQos) และโซลาร์วินด์ (Solar Wind)

-   ซอฟต์แวร์เพื่อการจัดการและควบคุมเครื่องคอมพิวเตอร์จากศูนย์บริการ (Remote Support)
    จาก บอมการ์ (Bomgar)

-   ระบบคอมพิวเตอร์เสมือนจริง (Virtualization Software) จาก ไอบีเอ็ม (IBM)
    ฮิวเลตต์-แพคการ์ด (Hewlett-Packard) ไมโครซอฟท์ (Microsoft) และวีเอ็มแวร์
    (VMWare)

3. กลุ่มงานบริการ ประกอบด้วย

-   บริการหลังการขายในทุกผลิตภัณฑ์ที่บริษัทเป็นผู้พัฒนาหรือเป็นตัวแทนจำหน่าย

-   บริการ SaaS (Software as a Service)

-   บริการศูนย์คอมพิวเตอร์และศูนย์สำรองข้อมูล (Data Center & Disaster Recovery
    Center)

-   บริการสำนักงานสำรองฉุกเฉิน (Office Continuity Service)

-   บริการเอาต์ซอร์ส (IT Managed Service)

-   บริการบำรุงรักษารายปีสำหรับอุปกรณ์ฮาร์ดแวร์และซอฟท์แวร์ (Annual Maintenance
    Services)

-   บริการสัญญาป้องกันความเสียหายของอุปกรณ์คอมพิวเตอร์ (Preventive Maintenance)

-   ให้คำปรึกษาการจัดการระบบห้องเครื่องคอมพิวเตอร์ขนาดใหญ่
    และการวางแผนการสำรองข้อมูลฉุกเฉิน

-   บริการการทดสอบระบบความปลอดภัยของข้อมูลในเครือข่ายองค์กร

-   บริการให้เช่าใช้ผลิตภัณฑ์ฮาร์ดแวร์ อุปกรณ์เทคโนโลยีสารสนเทศ และอุปกรณ์มัลติมีเดีย

-   บริการเดินสายและติดตั้งอุปกรณ์เครือข่ายและอุปกรณ์สำรองไฟฟ้า

-   บริการพัฒนาโปรแกรมประยุกต์

-   บริหารและจัดการสื่อข้อมูลผ่านเครือข่ายความเร็วสูง อาทิ การผลิตสื่อดิจิตัล
    การถ่ายทอดสดสัญญาณภาพและเสียง

 2.2 การตลาดและการแข่งขัน

นโยบายการตลาด

บริษัทและบริษัทย่อยเน้นนโยบายการตลาดโดยการให้บริการที่มีคุณภาพดีที่สุดสำหรับลูกค้า
เพื่อส่งเสริมความสำเร็จในการดำเนินธุรกิจของลูกค้าด้วยการเป็นผู้ให้บริการเทคโนโลยีสารสนเทศแบบครบวงจร
ตามความต้องการของลูกค้า (Customer Needs) ทั้งลูกค้าเก่าและใหม่อย่างต่อเนื่อง
ไม่ว่าจะเป็นการใช้ฮาร์ดแวร์และซอฟต์แวร์จากเจ้าของผลิตภัณฑ์ที่มีความแข็งแกร่ง
มีการวิจัยและพัฒนาอยู่ตลอดเวลา
หรือซอฟต์แวร์ที่พัฒนาขึ้นเองเพื่อการสร้างมูลค่าเพิ่มให้สอดคล้องตามความต้องการของลูกค้าอย่างครบถ้วน
ด้วยศูนย์ข้อมูลและศูนย์สำรองข้อมูลที่สมบูรณ์แบบ เพื่อการบริการด้านคลาวด์คอมพิว
ติ้งและบริการด้านเอาต์ซอร์สที่หลากหลายตามความต้องการของลูกค้า
ด้วยบุคลากรที่มีคุณภาพและประสบการณ์สูงในการให้บริการและคำปรึกษาแก่ลูกค้าที่แตกต่างจากผู้ประกอบการรายอื่นและสอดคล้องกับความต้องการของลูกค้าด้วยเทคโนโลยีทั้งรุ่นปัจจุบันและรุ่นที่ผ่านมา

-   กลยุทธ์การตลาด

บริษัทและบริษัทย่อยมุ่งเน้นการให้บริการกับลูกค้า
ในการสร้างความแข็งแกร่งและความสำเร็จให้แก่ธุรกิจของลูกค้า
โดยมีทีมงานด้านการขายและด้านการตลาดที่มีความรู้ ความเข้าใจในผลิตภัณฑ์เป็นอย่างดี
สามารถให้คำแนะนำ
ให้ข้อมูลของผลิตภัณฑ์และการบริการที่สอดคล้องตรงกับความต้องการของลูกค้าเฉพาะรายได้อย่างมีประสิทธิภาพ
รวมถึงการสร้างความสัมพันธ์ที่ดีและการให้บริการอย่างต่อเนื่องในระยะยาว โดยมีกลยุทธ์ดังนี้

1)
การพัฒนาและคงไว้ซึ่งกระบวนการทำงานในการให้บริการให้ได้ตามมาตรฐานที่เป็นที่ยอมรับในระดับสากล
อาทิ ISO 20000 เรื่องการให้บริการทางด้านเทคโนโลยีสารสนแทศ ISO 22301
เรื่องความต่อเนื่องในการดำเนินธุรกิจ และ ISO 27001 เรื่องความปลอดภัยของข้อมูล

2) การสร้างความพร้อมเข้าสู่ตลาดผู้ให้บริการคลาวด์คอมพิวติ้ง (Cloud Computing Service
Provider) ที่มีพร้อมทั้งศูนย์คอมพิวเตอร์ที่ได้มาตรฐาน อุปกรณ์คอมพิวเตอร์ ระบบเครือข่าย
และระบบรักษาความปลอดภัย รวมทั้งระบบงานที่ใช้บนคลาวด์ หรือ Software as a Service
ที่ให้ผู้ใช้งานใช้บริการและชำระค่าบริการเป็นรายเดือนตามปริมาณการใช้งานจริง (Pay per
use)

3) การมีผลิตภัณฑ์และบริการที่แข็งแกร่งและครบถ้วน เพื่อครอบคลุมธุรกิจทุกด้านของลูกค้า

4) การขยายการให้บริการด้วยการบริการประเภทใหม่และการพัฒนาแบบตัวอย่างสำหรับธุรกิจ
(Business Model)

5) การสร้างพันธมิตรกับผู้ให้บริการเทคโนโลยีสารสนเทศรายอื่น
เพื่อร่วมนำเสนอสินค้าและบริการที่พร้อมสำหรับองค์กรหรือภาคอุตสาหกรรมขนาดใหญ่ทั้งในประเทศและประเทศใกล้เคียง
การสร้างพันธมิตรกับผู้ประกอบการธุรกิจที่สำคัญเพื่อเป็นแม่แบบในการให้บริการเทคโนโลยีสารสนเทศ
อาทิ ด้านโรงพยาบาล ด้านการศึกษา ด้านนิคมอุตสาหกรรม ด้านโรงแรม เป็นต้น

  6) การพัฒนาและเป็นเจ้าของทรัพย์สินทางปัญญา เพื่อการขยายธุรกิจในการให้บริการให้ครบถ้วน
  อาทิ ด้านทรัพยากรบุคคล ด้านงานบัญชีและการเงิน เป็นต้น

  7) การมีบุคลากรที่มีความเชี่ยวชาญสูงและได้รับประกาศนียบัตรซึ่งเป็นที่ยอมรับในระดับสากล
  เพื่อสร้างความเชื่อมั่นและสามารถตอบสนองความต้องการของลูกค้าได้อย่างมีประสิทธิภาพและสร้างความพึงพอใจให้กับลูกค้า

  8)
  การร่วมมือกับสถาบันการศึกษาเพื่อวางแผนและพัฒนาในการขยายและเพิ่มประสิทธิภาพของบุคลากรเพื่อรองรับการให้บริการและการพัฒนาซอฟต์แวร์ตามความต้องการของลูกค้าทั้งในและต่างประเทศ

  9) การมุ่งเน้นการส่งมอบบริการที่มีคุณภาพดีที่สุดสำหรับลูกค้า (Best Quality Service
  Provider)

-   ลักษณะลูกค้าและกลุ่มเป้าหมาย

บริษัทและบริษัทย่อยมีลูกค้าและกลุ่มเป้าหมายเป็นองค์กรภาคเอกชนและรัฐวิสาหกิจตั้งแต่ขนาดกลางไปถึงขนาดใหญ่
เช่น สถาบันการเงิน ธุรกิจการบริการ ธุรกิจประกันภัย ธุรกิจการขนส่งและการคมนาคม
ธุรกิจการสื่อสารและโทรคมนาคม ธุรกิจอสังหาริมทรัพย์ ธุรกิจสื่อสารมวลชนและการโฆษณา
ธุรกิจยานยนต์ ธุรกิจสินค้าอุปโภคและบริโภค ธุรกิจปิโตรเคมี ธุรกิจเสื้อผ้าและสิ่งทอ เป็นต้น
โดยมีกลุ่มเป้าหมายในการขยายฐานลูกค้า ดังนี้

1)  กลุ่มลูกค้าในนิคมอุตสาหกรรมต่างๆ
    ด้วยการสร้างพันธมิตรกับเจ้าของนิคมอุตสาหกรรมเพื่อให้บริการกับบริษัทและโรงงานต่างๆ
    ที่อยู่ภายในนิคมอุตสาหกรรม

2)  กลุ่มลูกค้าต่างประเทศที่มีธุรกิจในประเทศไทย
    ด้วยการสร้างพันธมิตรกับผู้ให้บริการต่างประเทศที่ขาดบุคลากรที่มีประสบการณ์ในการให้บริการในประเทศไทย

3)  กลุ่มลูกค้าต่างประเทศที่มีความต้องการเฉพาะด้าน
    ด้วยการสร้างพันธมิตรกับสถาบันการศึกษาเพื่อพัฒนาบุคลากรร่วมกันในการพัฒนาซอฟต์แวร์ให้สอดคล้องกับความต้องการ

4)  กลุ่มอุตสาหกรรมเทคโนโลยีขั้นสูง ด้วยการพัฒนาแบบตัวอย่าง (Business Model)
    ร่วมกับเจ้าของผลิตภัณฑ์และผู้เชี่ยวชาญในอุตสาหกรรมนี้โดยเฉพาะ
    เพื่อการติดตั้งที่รวดเร็วให้กับลูกค้า

5)  กลุ่มลูกค้าอุตสาหกรรมและธุรกิจการให้บริการต่างๆ
    ที่มีความต้องการเพิ่มประสิทธิภาพการทำงาน
    ด้วยการเป็นพันธมิตรกับผู้จัดจำหน่ายเพื่อการให้บริการที่สอดคล้องกับความต้องการของลูกค้า

6)  กลุ่มลูกค้าที่ประกอบธุรกิจให้บริการดูแลรักษาสุขภาพ (Healthcare Organization)
    ประกอบด้วย โรงพยาบาล ศูนย์สุขภาพ คลินิกทั่วไป
    ด้วยระบบซอฟต์แวร์ประยุกต์สำหรับให้บริการผู้ป่วยหรือผู้เข้ารับการดูแลสุขภาพ

7)  กลุ่มลูกค้าในอุตสาหกรรมหนัก เช่น ปูนซีเมนต์และอุตสาหกรรมเหล็ก เป็นต้น
    ด้วยการร่วมมือเป็นโครงการร่วมกับผู้ให้บริการเทคโนโลยีสารสนเทศรายอื่น

8)  กลุ่มลูกค้าต่างประเทศ
    ซึ่งยังคงมีความต้องการด้านการบริการและการพัฒนาซอฟต์แวร์ด้วยภาษาในรุ่นต่างๆ เช่น
    กลุ่มลูกค้าในประเทศญี่ปุ่น เป็นต้น

9)  กลุ่มลูกค้าองค์กรต่างประเทศที่ประกอบธุรกิจในอุตสาหกรรมหนักในประเทศไทยและประสงค์จะใช้บริการเอาต์ซอร์ส
    ประกอบด้วย อุตสาหกรรมเหล็ก อุตสาหกรรมรถยนต์ เป็นต้น

10) กลุ่มลูกค้าซึ่งประกอบธุรกิจการเงิน เช่น สถาบันการเงิน ระดับกลาง และระดับเล็ก (SML)
    เป็นต้น

-   การจำหน่ายและช่องทางการจำหน่าย

ปกติการจำหน่ายผลิตภัณฑ์และบริการของบริษัทโดยส่วนใหญ่บริษัทจะติดต่อและเจรจากับลูกค้าโดยตรง
ซึ่งเป็นกลุ่มลูกค้าที่เป็นองค์กรขนาดกลางถึงขนาดใหญ่
เพื่อนำเสนอผลิตภัณฑ์และบริการที่ดีและเหมาะสมกับความต้องการของลูกค้าแต่ละรายได้อย่างมีประสิทธิภาพและประสิทธิผลสูงสุดต่อองค์กรของลูกค้า
นอกจากนั้น กลุ่มพันธมิตรทางธุรกิจทีมีการพัฒนาความร่วมมือมาอย่างต่อเนื่อง
ยังเป็นอีกช่องทางหนึ่งที่ช่วยส่งเสริมให้เกิดการจัดจำหน่ายได้มากขึ้นเป็นลำดับ

สภาพการแข่งขันภายในอุตสาหกรรม

แนวโน้มของเทคโนโลยีใหม่ๆ ยังคงมีความเคลื่อนไหวในตลาดอย่างต่อเนื่อง
ผนวกกับการเร่งฟื้นฟูสภาพเศรษฐกิจโดยรวม
ที่เทคโนโลยีสารสนเทศได้เข้ามามีบทบาทสำคัญเป็นอย่างมาก
โดยเฉพาะเรื่องความปลอดภัยของระบบงานและข้อมูล
รวมถึงความต่อเนื่องในการดำเนินธุรกิจในภาวะเหตุการณ์ไม่ปกติ
ทำให้องค์กรธุรกิจต้องพิจารณาเรื่องการลงทุนและเลือกใช้เทคโนโลยีสารสนเทศให้สามารถรองรับกับสถานการณ์ต่างๆ
ได้อย่างทันเหตุการณ์

บริษัทวิจัยตลาดไอดีซี (IDC - International Data Corporation) ในปี 2556
องค์กรธุรกิจยังคงหันมาให้ความสนใจกับตลาดคลาวด์คอมพิวติ้งมากขึ้นอย่างชัดเจนและต่อเนื่อง
เพื่อการบริหารจัดการกับระบบเทคโนโลยีสารสนเทศอย่างเป็นระบบระเบียบมากขึ้น
ในขณะที่บริษัทวิจัยการ์ทเนอร์ (Gartner)
คาดว่าตลาดคลาวด์คอมพิวติ้งจะมีการเติบโตอย่างรวดเร็วกว่าตลาดเทคโนโลยีสารสนเทศโดยรวมถึง
5 เท่าใน 4 ปีข้างหน้า

นอกจากนี้ ยังคงมีความต่อเนื่องของการใช้ประโยชน์จากโซเชียลมีเดีย และอุปกรณ์การสื่อสารพกพา
ในการสื่อสารข้อมูลดิจิตอล โดยเฉพาะข้อมูลขนาดใหญ่ที่ต้องอาศัยทั้งพื้นที่ในการจัดเก็บ
ระบบงานเพื่อการบริหารจัดการ และระบบเครือข่ายที่ใช้ในการจัดส่งข้อมูล

การคาดการณ์ดังกล่าว มีความสอดคล้องกับการพัฒนาธุรกิจของบริษัทย่อย
ที่ได้มีการเตรียมการเกี่ยวกับศูนย์คอมพิวเตอร์และศูนย์สำรองข้อมูลฉุกเฉิน
ที่รวมถึงสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาและปรับปรุงอย่างต่อเนื่องทำให้มีความพร้อมในการให้บริการเป็นศูนย์ข้อมูลที่สามารถรองรับข้อมูลขนาดใหญ่
และสามารถให้บริการด้านคลาวด์คอมพิวติ้งที่มีความปลอดภัยของข้อมูลตามมาตรฐานสากล
อีกทั้งยังเป็นศูนย์คอมพิวเตอร์และสำนักงานสำรองที่ห่างไกลจากความเสี่ยงต่างๆ อีกด้วย

สภาวะการแข่งขันในอุตสาหกรรมเทคโนโลยีที่บริษัทดำเนินธุรกิจอยู่มีการแข่งขันค่อนข้างสูงจากผู้ประกอบการทั้งในประเทศและต่างประเทศ
บริษัทจึงต้องสร้างความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ที่คงไว้ซึ่งคุณภาพและมาตรฐานอันเป็นที่ยอมรับในระดับสากล
โดยบุคลากรมืออาชีพที่ได้รับการอบรมอย่างต่อเนื่องและมีประสบการณ์สูง
จนเป็นที่ยอมรับจากองค์กรชั้นนำมาอย่างยาวนาน
นับเป็นกลยุทธ์ที่สำคัญในการเป็นหนึ่งในผู้นำทางด้านเทคโนโลยีสารสนเทศในประเทศไทยตลอดระยะเวลา
27 ปีที่ผ่านมา

 2.3 การจัดหาผลิตภัณฑ์และบริการ

 จากการเป็นผู้ให้บริการเทคโนโลยีสารสนเทศอย่างครบวงจร บุคลากรผู้ให้บริการจึงเป็นสิ่งสำคัญมาก บริษัทได้ลงทุนในการสร้างและดูแลรักษาบุคลากรที่มีประสิทธิภาพด้วยการให้การอบรมทั้งภายในและภายนอกองค์กร มีเครื่องมือทางเทคโนโลยีสารสนเทศและศูนย์คอมพิวเตอร์ซึ่งมีอุปกรณ์ที่ทันสมัย เพื่อการฝึกฝนและพัฒนาระบบงานในการให้บริการลูกค้า รวมถึงการว่าจ้างผู้เชี่ยวชาญเฉพาะด้านในธุรกิจและเทคโนโลยีใหม่ๆ เพื่อสร้างความรู้ความชำนาญให้กับบุคลากรของบริษัทในการสร้างความเชื่อมั่นให้แก่ลูกค้าที่รับการบริการของบริษัท และพัฒนาบุคลากรเพื่อให้สอดคล้องกับการพัฒนาเทคโนโลยีประเภทต่างๆ ตามเทคโนโลยีที่ลูกค้าต้องการ

สำหรับผลิตภัณฑ์เทคโนโลยีสารสนเทศนั้นบริษัทเป็นทั้งผู้นำเข้าโดยตรงและเป็นตัวแทนจำหน่ายผลิตภัณฑ์ที่มีชื่อเสียงระดับชั้นนำของโลกและมีสาขาในประเทศไทย
ได้แก่ ผลิตภัณฑ์จาก IBM, Hewlett-Packard, Cisco, Symantec, Panasonic, Canon,
Hitachi โปรแกรมสำเร็จรูปจาก IBM, BMC, ORACLE, Microsoft, และอื่นๆ
อีกมากจากประเทศต่างๆ ประกอบด้วย ญี่ปุ่น สหรัฐอเมริกา ฝรั่งเศส และอังกฤษ เป็นต้น
นอกจากนี้เพื่อให้ทันต่อการเปลี่ยนแปลงเทคโนโลยีและความต้องการของลูกค้า
บริษัทได้มีการจัดหาผลิตภัณฑ์ใหม่ๆ เพิ่มขึ้นตลอดเวลา อาทิ
ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ เพิ่มขึ้นจากเดิมหลายชนิด
ผลิตภัณฑ์ซอฟต์แวร์สำเร็จรูปบริหารองค์กร
รวมถึงการให้บริการใช้ซอฟท์แวร์บนระบบคลาวด์คอมพิวติ้งแบบจ่ายตามการใช้งานจริง (Pay per
use) ได้แก่ ระบบงาน D-Work ซึ่งเป็นระบบงานบริหารทรัพยากรบุคคล (Human Capital
Management) ระบบงาน FileAbility ซึ่งเป็นระบบงานเพื่อการจัดเก็บข้อมูลสำหรับองค์กร
ระบบงาน OfficeAbility เป็นระบบงานเพื่อการสื่อสารภายในองค์กร เป็นต้น นอกจากนี้
บริษัทฯ ยังคงพัฒนาศักยภาพของการใช้เทคโนโลยีของอินเตอร์เน็ตความร็วสูงรูปแบบต่างๆ
ในการถ่ายทอดสัญญาณภาพและเสียงที่มีคุณภาพสูงอย่างต่อเนื่อง

สำหรับธุรกิจการให้บริการคลาวด์คอมพิวติ้งที่กำลังเข้ามามีบทบาทเป็นอย่างมากในประเทศไทย
บริษัทมีความพร้อมสำหรับบริการดังกล่าวตั้งแต่ปี 2553
เนื่องจากบริษัทได้มีการลงทุนเพื่อการขยายศูนย์คอมพิวเตอร์ให้มีความทันสมัยมากขึ้น
พร้อมด้วยการติดตั้งอุปกรณ์ที่ใช้เทคโนโลยีระดับโลกที่ประหยัดทั้งพลังงานและพื้นที่ในการติดตั้งอุปกรณ์คอมพิวเตอร์
อีกทั้งยังได้รับการบริหารจัดการตามกระบวนการและขั้นตอนตามหลักมาตรฐานที่เป็นที่ยอมรับในระดับสากล
ได้แก่ ISO 20000 ด้านการให้บริการทางด้านเทคโนโลยีสารสนเทศ ISO 22301
ด้านความต่อเนื่องในการดำเนินธุรกิจ และ ISO 27001 ด้านความปลอดภัยของข้อมูล
ทำให้บริษัทมีความพร้อมที่จะรองรับการให้บริการคลาวด์คอมพิวติ้งแบบเต็มรูปแบบให้แก่องค์กรธุรกิจต่างๆ

ตลอดระยะเวลา 27 ปีที่ผ่านมา ถึงแม้ว่าผลิตภัณฑ์และบริการที่บริษัทเป็นตัวเทนจะมีความหลากหลาย
แต่บริษัทก็มิได้หยุดยั้งในการสร้างมูลค่าเพิ่มจากผลิตภัณฑ์และบริการเหล่านี้
บริษัทยังคงมุ่งเน้นที่จะให้บริการลูกค้าอย่างต่อเนื่องจนเป็นที่ยอมรับจากทั้งคู่ค้าและองค์กรชั้นนำมาอย่างยาวนาน
ดังนั้นโอกาสที่จะได้รับผลกระทบจากการสูญเสียจากการให้บริการและการเป็นผู้แทนจำหน่ายจึงมีน้อย

2.4 งานที่ยังไม่ได้ส่งมอบ

ณ วันที่ 31 ธันวาคม 2556 บริษัทย่อยมีงานตามโครงการที่ยังไม่ได้ส่งมอบรวมมูลค่า 194.3
ล้านบาท

3. ปัจจัยความเสี่ยง

ปัจจัยเสี่ยงที่มีนัยสำคัญซึ่งเป็นทั้งปัจจัยภายนอกและปัจจัยภายในที่อาจมีผลกระทบต่อการดำเนินงานของบริษัทสรุปได้ดังนี้

3.1 ความเสี่ยงต่อการดำเนินธุรกิจของบริษัทและบริษัทย่อย

3.1.1 ความเสี่ยงจากปัจจัยที่อาจส่งผลทำให้รายได้จากการขายสินค้าและบริการลดลง
เป็นปัจจัยที่บริษัทไม่สามารถควบคุมได้ ได้แก่ ปัจจัยภายในประเทศทางด้านเศรษฐกิจ สังคม
ที่ได้รับผลกระทบจากความขัดแย้งทางการเมือง เศรษฐกิจระดับภูมิภาคที่ตกต่ำอย่างต่อเนื่อง
อีกทั้งปัจจัยภายนอกจากการเปิดเสรีการค้าและการก้าวสู่การเป็นประชาคมเศรษฐกิจอาเซียน
ทำให้บริษัทต่างชาติขนาดใหญ่เข้ามาลงทุน และเป็นคู่แข่งทางการค้าที่มีศักยภาพ

จากความเสี่ยงจากปัจจัยภายนอกดังกล่าว บริษัทย่อยจึงได้กำหนดแนวทางในการลดผลกระทบ
โดยการขยายการขายแบบบริการที่เป็นสัญญาระยะยาว และมีเงื่อนไขของสัญญาที่รัดกุม
เพิ่มความหลากหลายในสายธุรกิจของลูกค้าที่นำเสนอสินค้าและบริการ
ไม่ผูกติดกับสายธุรกิจใดธุรกิจหนึ่ง พัฒนาบุคคลากรให้มีความสามารถสูงขึ้น
มีศักยภาพในการแข่งขันในระดับสากล
และปรับเปลี่ยนวิธีและขั้นตอนในการทำงานให้มีประสิทธิภาพเพิ่มมากขึ้น
เพื่อให้สามารถตอบสนองได้รวดเร็วขึ้น มีข้อผิดพลาดน้อยลง
และสามารถลดค่าใช้จ่ายได้ในระยะยาว

3.1.2 ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ และกฎหมายต่างๆ
ที่อาจส่งผลกระทบต่อการดำเนินธุรกิจของบริษัทและ/หรือบริษัทย่อย เช่น
การรายงานข้อมูลการขายสินค้าและบริการให้กับภาครัฐ
ตามข้อกำหนดของสำนักงานคณะกรรมการป้องกันและปราบปรามการทุจริตแห่งชาติ (ปปช)
หากรายงานไม่ครบถ้วน จะทำให้บริษัทและบริษัทย่อยไม่สามารถทำธุรกรรมกับหน่วยงานภาครัฐได้

ทั้งนี้
บริษัทได้บริหารจัดการความเสี่ยงนี้โดยการติดตามนโยบายและระเบียบข้อบังคับจากภาครัฐที่อาจจะส่งผลกระทบต่อบริษัทเพื่อให้ได้ข้อมูลที่เป็นปัจจุบัน
และมีการวางแผนรองรับการเปลี่ยนแปลงดังกล่าว

3.1.3 ความเสี่ยงจากพึ่งพาบุคลากรที่มีความชำนาญเฉพาะด้าน

บริษัทย่อยซึ่งเป็นธุรกิจทางด้านเทคโนโลยีสารสนเทศ
ต้องอาศัยบุคลากรที่มีความรู้ความชำนาญเป็นพิเศษ ต้องมีการฝึกอบรมเฉพาะด้าน ดังนั้น
หากบริษัทสูญเสียบุคลากรเหล่านั้นไปไม่ว่าด้วยเหตุใดก็ตาม
บริษัทประเมินว่าจะทำให้บริษัทได้รับผลกระทบ เช่น
ทำให้เกิดต้นทุนในการพัฒนาบุคลากรเฉพาะด้านเพื่อทดแทน ใช้เวลาในการสรรหาบุคลากร
ซึ่งอาจส่งผลกระทบต่อการส่งมอบสินค้าและบริการให้กับลูกค้า
และความไม่ต่อเนื่องในการให้บริการอาจทำให้การส่งมอบสินค้าและบริการแก่ลูกค้าไม่เป็นไปตามเงื่อนไขของสัญญา
และอาจก่อให้เกิดบทปรับได้

อย่างไรก็ดี บริษัทมีมาตรการในการลดความเสี่ยงจากการสูญเสียบุคลากรดังกล่าวคือ
การพัฒนาบุคลากร ให้สามารถปฏิบัติงานทดแทนกันได้
การจัดทำคู่มือการทำงานเพื่อให้มั่นใจว่าพนักงานสามารถปฏิบัติงานทดแทนกันได้อย่างถูกต้อง
และการจัดระบบบริหารองค์ความรู้ (Knowledge Based Management)
เพื่อความรวดเร็วในการให้บริการ
รวมทั้งเพื่อลดปัญหาการเปลี่ยนบุคลากรที่มีความชำนาญเฉพาะด้าน

3.1.4 ความเสี่ยงจากการเกิดสินค้าล้าสมัย

บริษัทย่อยทำธุรกิจในการจำหน่ายสินค้าที่เกี่ยวกับระบบสารสนเทศ ระบบงานโครงข่าย และอุปกรณ์
มัลติมีเดียส์ สินค้าดังกล่าวเป็นสินค้าประเภทที่เกี่ยวข้องกับเทคโนโลยี
ซึ่งมีความเสี่ยงในเรื่องการเปลี่ยนแปลงของเทคโนโลยีที่อาจมีผลให้สินค้าล้าสมัยและมีรุ่นใหม่มาทดแทนเร็ว

บริษัทย่อยบริหารความเสี่ยงเกี่ยวกับสินค้าดังกล่าวโดยจะทำรายการสั่งซื้อสินค้ามาเพื่อขาย
เมื่อได้รับคำสั่งซื้อจากลูกค้า แทนที่จะสั่งซื้อสินค้าเก็บไว้เพื่อเป็นสินค้าคงคลัง
สินค้าคงคลังจะมีเก็บไว้สำหรับกรณีฉุกเฉินและ/หรือ
เพื่อการทดแทนระหว่างการซ่อมบำรุงให้ลูกค้าเท่านั้น ทั้งนี้เพื่อลดค่าใช้จ่ายในการจัดเก็บสินค้า
และค่าเผื่อการลดลงของมูลค่าสินค้า

3.1.5 ความเสี่ยงจากการเปิดเสรีการค้าและการก้าวสู่การเป็นประชาคมเศรษฐกิจอาเซียน
(AEC) ในปี 2558 จะส่งผลให้มีการเปิดเสรีในการเคลื่อนย้ายทรัพยากรบุคคล เงินทุน
และการค้าขายระหว่างกันในตลาดอาเซียน ซึ่งทำให้เกิดการแข่งขันในด้านต่างๆ เช่น
ต้นทุนที่สูงขึ้นของการรักษาบุคลากรที่มีคุณภาพ และคุณภาพและราคาของสินค้าและบริการ

บริษัทย่อยบริหารความเสี่ยงดังกล่าวด้วยการปรับตัวให้เข้ากับสถานการณ์ดังกล่าว
โดยการสร้างความร่วมมือกับคู่ค้า และการสร้างความผูกพันที่ดีให้พนักงานพึงมีต่อองค์กร

3.1.6 ความเสี่ยงที่เกิดจากความผันผวนของอัตราแลกเปลี่ยน

บริษัทย่อยมีหนี้สินที่เป็นเงินตราต่างประเทศซึ่งเป็นเจ้าหนี้ค่าสินค้าและบริการ
เนื่องจากอัตราแลกเปลี่ยนในตลาดมีความผันผวน
ส่งผลให้บริษัทมีความเสี่ยงในจำนวนกระแสเงินสดที่ต้องจ่ายและกำไรขาดทุนจากอัตราแลกเปลี่ยน
บริษัทบริหารความเสี่ยงโดยได้รับวงเงินเพื่อซื้อขายเงินตราต่างประเทศล่วงหน้า (Forward
Exchange) กับธนาคารพาณิชย์
อย่างไรก็ตามบริษัทจะพิจารณาทำสัญญาซื้อเงินตราต่างประเทศเพื่อจ่ายชำระเจ้าหนี้
โดยจะพิจารณาจากมูลค่า และระยะเวลาการชำระหนี้

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

 ณ วันที่ 31 ธันวาคม 2556 ทรัพย์สินที่ใช้ในการประกอบธุรกิจ มีดังนี้ 

+------------------------------+-------+-------+-----------------------+
| ประเภท/ลักษณะทรัพย์สิน           | ลัก    | มูลค   | ภาระผูกพัน              |
|                              | ษณะกร | ่าตามบ |                       |
|                              | รมสิทธิ์ | ัญชีสุทธิ |                       |
|                              |       |       |                       |
|                              |       | (ล้า   |                       |
|                              |       | นบาท) |                       |
+------------------------------+-------+-------+-----------------------+
| อสังหาริมทรัพย์เพื่อการลงทุน        | บริษ   | 264.1 | ใช้เป็นหลักป             |
|                              | ัทเป็นเ |       | ระกันเงินกู้ยืมระยะยาวกับบร |
| ที่ดิน 1 แปลง ที่ตั้ง เลขที่ 2        | จ้าของ |       | ิษัทแห่งหนึ่งในวงเงินกู้จำนวน |
| อาคารพรีเมียร์เพลซ ซอยพรีเมียร์ 2  | (PT)  |       | 194 ล้านบาท            |
| ถนนศรีนครินทร์ แขวงหนองบอน      |       |       |                       |
| เขตประเวศ กรุงเทพมหานคร       |       |       |                       |
| รวมเนื้อที่ 6 ไร่ 1 งาน 51        |       |       |                       |
| ตารางวา พร้อมสำนักงานให้เช่า     |       |       |                       |
| พื้นที่รวม 12,396 ตารางเมตร      |       |       |                       |
| พื้นที่ให้เช่า 10,545 ตารางเมตร    |       |       |                       |
+------------------------------+-------+-------+-----------------------+
| 1. เครื่องคอมพิวเตอร์และอุปกรณ์    | บ     | 46.7  |   สินทรัพย์ภายใ          |
|                              | ริษัทย่อ |       | ต้สัญญาเช่าดำเนินงานจำนวน |
| 2. พื้นที่เช่าจำนวน 2 แห่ง         | ยเป็นเ | 37.3  |   33 ล้านบาท           |
| ใช้เป็นอาคารสำนักงานของบริษัทย่อย  | จ้าของ |       |                       |
|                              | (DCS) |       |                       |
| 2.1 พื้นที่เช่า ตามสัญญาเช่าอายุ 3 ปี |       |       |                       |
| ตั้งแต่ปี 2556 ถึง ปี 2559 ที่ตั้ง     | สัญ    |       |                       |
| เลขที่ 25                      | ญาเช่า |       |                       |
| อาคารกรุงเทพประกันภัย/ไว ดับยู ซี  |       |       |                       |
| เอ ถนนสาทรใต้ แขวงทุ่งมหาเมฆ    | (DCS) |       |                       |
| เขตสาทร กรุงเทพมหานคร         |       |       |                       |
|                              |       |       |                       |
| 2.2 พื้นที่เช่า ตามสัญญาเช่าอายุ 3 ปี |       |       |                       |
| ตั้งแต่ปี 2555 ถึง ปี 2558 ที่ตั้ง     |       |       |                       |
| เลขที่ 2 อาคารพรีเมียร์เพลซ       |       |       |                       |
| ซอยพรีเมียร์ 2 ถนนศรีนครินทร์      |       |       |                       |
| แขวงหนองบอน เขตประเวศ        |       |       |                       |
| กรุงเทพมหานคร                 |       |       |                       |
+------------------------------+-------+-------+-----------------------+
| 3) สัญญาเช่าระยะยาว 1 แห่ง      | สิทธิก  | 8.3   |                       |
| เพ                           | ารเช่า |       |                       |
| ื่อใช้เป็นอาคารสำนักงานของบริษัทย่อย |       |       |                       |
| อายุสัญญาเช่า 30 ปี ตั้งแต่ปี 2551   | (DCS) |       |                       |
| ถึงปี 2565 ที่ตั้ง เลขที่ 1          |       |       |                       |
| ซอยพรีเมียร์ 2 ถนนศรีนครินทร์      |       |       |                       |
| แขวงหนองบอน เขตประเวศ        |       |       |                       |
| กรุงเทพมหานคร                 |       |       |                       |
+------------------------------+-------+-------+-----------------------+

ทรัพย์สินที่ไม่มีตัวตนที่สำคัญในการประกอบธุรกิจ

บริษัทย่อย: บริษัท ดาต้าโปร คอมพิวเตอร์ ซิสเต็มส์ จำกัด (DCS)
ได้จดทะเบียนเครื่องหมายการค้า/บริการ และลิขสิทธิ์ ภายในประเทศกับกรมทรัพย์สินทางปัญญา
ดังนี้

+--------------+----------+-----------------+--------+---------------+
| รูปแบบเคร     | ชื่อเจ้าของ | ป               | เลขทะเ | ร             |
| ื่องหมาย/ลิขสิทธิ์ |          | ระเภทสินค้า/บริการ | บียน/เล | ะยะเวลาคุ้มครอง |
|              |          |                 | ขที่คำขอ |               |
+--------------+----------+-----------------+--------+---------------+
| 1. เครื่องหมาย | DCS      | บริการ (จำพวก 41 | บ      | 10 ปี          |
| DCS Datapro  |          | บริการฝึกอบรมคว   | 36416/ |               |
| Computer     |          | ามรู้ทางด้านซอฟแวร์ | 649353 |               |
| System       |          | และคอมพิวเตอร์)   |        |               |
+--------------+----------+-----------------+--------+---------------+
| 2. เครื่องหมาย | DCS      | บริการ (จำพวก 42 | บ      | 10 ปี          |
| DCS          |          | บริการจัดทำซ      | 36420/ |               |
|              |          | อฟต์แวร์คอมพิวเตอร์ | 649351 |               |
|              |          | ให้คำปรึกษา       |        |               |
|              |          | ด้านระบบสารสนเทศ |        |               |
|              |          | ให้เช่าคอม        |        |               |
|              |          | พิวเตอร์และอุปกรณ์) |        |               |
+--------------+----------+-----------------+--------+---------------+
| 3. เครื่องหมาย | DCS      | บริการ (จำพวก 42 | บ      | 10 ปี          |
| DCS Datapro  |          | บริการจัดทำซ      | 36424/ |               |
| Computer     |          | อฟต์แวร์คอมพิวเตอร์ | 649354 |               |
| System       |          | ให้คำปรึกษา       |        |               |
|              |          | ด้านระบบสารสนเทศ |        |               |
|              |          | ให้เช่าคอม        |        |               |
|              |          | พิวเตอร์และอุปกรณ์) |        |               |
+--------------+----------+-----------------+--------+---------------+
| 4. เครื่องหมาย | DCS      | บริการ (จำพวก 41 | บ      | 10 ปี          |
| DCS          |          | บริการฝึกอบรมคว   | 36432/ |               |
|              |          | ามรู้ทางด้านซอฟแวร์ | 649350 |               |
|              |          | และคอมพิวเตอร์)   |        |               |
+--------------+----------+-----------------+--------+---------------+
| 5. เครื่องหมาย | DCS      | บริการ (จำพวก 38 | บ      | 10 ปี          |
| DCS Datapro  |          | บ               | 38310/ |               |
| Computer     |          | ริการให้คำปรึกษาแล | 649352 |               |
| System       |          | ะจัดการด้านคอมพิวเ |        |               |
|              |          | ตอร์เพื่อการสื่อสาร) |        |               |
+--------------+----------+-----------------+--------+---------------+
| 6. เครื่องหมาย | DCS      | บริการ (จำพวก 38 | บ      | 10 ปี          |
| DCS          |          | บ               | 38581/ |               |
|              |          | ริการให้คำปรึกษาแล | 649349 |               |
|              |          | ะจัดการด้านคอมพิวเ |        |               |
|              |          | ตอร์เพื่อการสื่อสาร) |        |               |
+--------------+----------+-----------------+--------+---------------+
| 7. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2637/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 173372 | รค์และมีอยู่ต่อไปอ |
| Thailand     | สิทธิ์มาจาก |                 |        | ีกเป็นเวลาห้าสิบปี |
| Payroll Tax  | ผ        |                 |        | นับแต่ผู้สร้างสร   |
| Localization | ู้สร้างสรรค |                 |        | รค์ถึงแก่ความตาย |
| for          | ์ซึ่งเป็นบุคค |                 |        |               |
| PeopleSoft   | ลธรรมดา) |                 |        |               |
| Enterprice   |          |                 |        |               |
+--------------+----------+-----------------+--------+---------------+
| 8. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2770/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 181721 | รค์และมีอยู่ต่อไปอ |
| Thailand Tax | สิทธิ์มาจาก |                 |        | ีกเป็นเวลาห้าสิบปี |
| Localization | ผ        |                 |        | นับแต่ผู้สร้างสร   |
| for Oracle   | ู้สร้างสรรค |                 |        | รค์ถึงแก่ความตาย |
| JD Edwards   | ์ซึ่งเป็นบุคค |                 |        |               |
| E            | ลธรรมดา) |                 |        |               |
| nterpriseOne |          |                 |        |               |
+--------------+----------+-----------------+--------+---------------+
| 9. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2771/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 181722 | รค์และมีอยู่ต่อไปอ |
| Thailand Tax | สิทธิ์มาจาก |                 |        | ีกเป็นเวลาห้าสิบปี |
| Localization | ผ        |                 |        | นับแต่ผู้สร้างสร   |
| for Oracle   | ู้สร้างสรรค |                 |        | รค์ถึงแก่ความตาย |
| JD Edwards   | ์ซึ่งเป็นบุคค |                 |        |               |
| World        | ลธรรมดา) |                 |        |               |
+--------------+----------+-----------------+--------+---------------+

4.2 นโยบายการลงทุน

นอกจากบริษัทย่อยที่มีอยู่ในปัจจุบันแล้ว บริษัทยังไม่มีนโยบายที่จะลงทุนเพิ่มเติมในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2556 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เทคโนโลยี จำกัด (มหาชน) : เลขทะเบียนบริษัท 0107535000320

ประเภทธุรกิจ : ดำเนินธุรกิจให้เช่าอาคารสำนักงาน และลงทุนในธุรกิจ

เทคโนโลยีสารสนเทศ

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2
ถนนศรีนครินทร์ แขวงหนองบอน เขตประเวศ
กรุงเทพมหานคร 10250

โทรศัพท์ : 0-2301-1569

โทรสาร : 0-2748-2063

Homepage : www.premier-technology.co.th

ทุนจดทะเบียน : 142,440,489 บาท

จำนวนหุ้นสามัญที่ออกจำหน่ายแล้ว : 141,944,471 หุ้น

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัทย่อย

บริษัท ดาต้าโปร คอมพิวเตอร์ ซิสเต็มส์ จำกัด : เลขทะเบียนบริษัท 0105529045455

ประเภทธุรกิจ : ให้บริการเทคโนโลยีสารสนเทศสำหรับธุรกิจแบบครบวงจร

(Total Enterprise Solution and Service Provider)

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์
แขวงหนองบอน เขตประเวศ
กรุงเทพมหานคร 10250

โทรศัพท์ : 0-2684-8484

โทรสาร : 0-2677-3500 – 2

Homepage : www.datapro.co.th

ทุนจดทะเบียน : 100,000,000 บาท

จำนวนหุ้นสามัญที่ออกจำหน่ายแล้ว : 1,000,000 หุ้น

จำนวนหุ้นที่บริษัทถืออยู่ : 999,988 หุ้น

บุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2800 โทรสาร 0-2359-1259 Call center 0-2229-2888

Website : http://www.tsd.co.th

E-mail : contact.tsd@set.or.th

2) ตัวแทนผู้ถือหุ้นกู้ -ไม่มี-

3) ผู้สอบบัญชีประจำปี 2556

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน เอินส์ท แอนด์ ยัง จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ กรุงเทพมหานคร 10110

โทรศัพท์ 0-2264-0777, 0-2261-9190

โทรสาร 0-2264-0789 - 90, 0-2661-9192

4) ที่ปรึกษาทางการเงิน -ไม่มี-

5) ที่ปรึกษากฎหมาย -ไม่มี-

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

โทรศัพท์ 0-2301-1000

โทรสาร 0-2398-1188